google/wiki40b huggingface dataset:
Bunkijas

Vyriausybė ir politika

Bunkijas valdomas mero Narisavos Hironobu, nepriklausomojo. Kitos valdančiosios seniūnijos partijos – Liberalai demokratai, Demokratai ir Naujoji Komeito partija.

Simboliai

Oficiali gėlė – rododendras, medis – dviskiautis ginkmedis (Ginkgo biloba).
Hipoterapija

Hipoterapija (gr. arklys ir gydymas) - gydymas, kuriame naudojami arkliai.

Hipoterapijos istorija

Anksčiausiai hipoterapijos terminas buvo vartotas jau senovės Graikijos šaltiniuose. Gydymą jojimu minėjo Hipokratas. Tačiau oficialiai šis gydymo būdas nebuvo taikomas iki 1960 metų, kai jis pirmą kartą buvo pritaikytas Austrijoje, Vokietijoje ir Šveicarijoje. Iš pradžių Vokietijoje gydymo kurse dalyvaudavo du gydytojai, specialiai treniruotas žirgas ir žmogus, kuris vesdavo žirgą. Šiaurės Amerikoje hipoterapija pradėjo plisti tik 1980 metais, kai grupė Kanados ir Jungtinių Amerikos Valstijų mokslininkų nukeliavo į Vokietiją, stebėti, kaip vyksta hipoterapija. Hipoterapija JAV buvo įteisinta 1992 metais ir įkurta Amerikos Hipoterapijos Asociacija. Ši organizija rengia kvalifikuotus specialistus, kurie gali užsiimti hipoterapija. Lietuvoje hipoterapija nėra oficialiai įteisinta.
Citologija

Artimos sritys

Citologija glaudžiai susijusi su molekuline biologija, biochemija, virusologija, biofizika, genetika, embriologija, histologija.

Istorija

Citologija pradėjo formuotis XVII amžiuje, kai buvo išrastas mikroskopas.
1665 m. R. Hooke pirmasis stebėjo ląstelę ir panaudojo pavadinimą. Galutinai citologija kaip mokslas susiformavo XIX a. pabaigoje.
Lietuvoje rimčiau citologija susidomėjo Biochemijos institute XX a. 7-ojo dešimtmečio antroje pusėje, buvo tiriama imuninės sistemos citologija, ląstelių dauginimasis, diferenciacija, receptoriai, ląstelių programuota mirtis, medžiagų poveikis ląstelei.
Gielčinas (Lomžos apskritis)

Istorija

1941-1944 m. šalia kaimo esančiame Gelčino miške buvo žudomi lenkų ir žydų tautybės žmonės atvežti iš Lomžos geto. Iš viso šioje vietovėje buvo nužudyta apie 12,000 žmonių, iš kurių 7,000 buvo žydai.
FK Kadino

Istorija

Klubo ištakos siekia 1969 m.
Žaidė žemesniuose divizionuose. 
Tapo 2018/2019 m. Trečios lygos Šiaurės regiono nugalėtojais ir pateko į Antrą lygą.
Creeperfest

Festivalis CreeperFest – Lietuvoje, Vilniuje vykstantis deathrock, postpunk, gothrock, new wave žanrų festivalis.

Turinys

Pirmasis CreeperFest festivalis vyko 2007 m. vasario 03–04 d. Vilniuje, klube Mulen Ružas. Antrosios dienos solinis Lucas Lanthier pasirodymas ir baigiamasis festivalio vakarėlis įvyko klube BIX.
Antrasis festivalis vyko 2008 m. vasario 22–23-24 d. klube Mulen Ružas. Trečios dienos baigiamasis vakarėlis įvyko klube BIX.
Trečiasis festivalis numatytas 2008 m. rugsėjo mėnesį. 26-27 dienomis.
Renginį organizuoja visuomeninė organizacija Decadentia.
Šviesialūpė dryžė

Išvaizda

Kriauklė rutuliška, su kupoliškai apvalia apvijam sudaryta iš 5-5,5 vijų, išsipūtusių, kiek pakilusių, viršūnė buka. Matmenys: 14,0-16,0 (aukštis) x 17,0-20,0 (plotis) mm. Vienos populiacijos sraigių spalva labai nevienoda. Tipiška forma - fonas blyškiai geltonas su penkiomis rudomis spiralinėmis juostomis. Kitų - juostos plačios, net susiliejusios tiek, kad kriauklė tampa tamsiai ruda, tik apačia lieka gelsva. Paviršius šiek tiek blizgantis, su negiliomis skersinėmis raukšlėmis. Paskutinė vija 5-7 mm prieš angą ryškiu kampu palinkusi žemyn. Žiotys įstrižos. Apatinis kraštas tiesus, be atvarto, viršutinis - pradžioje taip pat tiesus, po to lanku nulinksta link apatinio, turi atvartą. Angoje yra lūpa. Žiočių kraštų šoninė pusė geltona, o vidinė - balta. Stulpelinė kriauklės ertmė uždara.
Sraigės kūnas paprastai tamsus, žalsvai pilkas, užpakalyje šviesesnis ir geltonesnis, mantija gelsva ar pilka. Lytinių organų strėlė sulinkusi, apie 4 mm ilgio ir turi keturis išilgai einančius ašmenis, kurie išilgai perskilę, prasideda staiga, prie strėlės pagrindo.

Dauginimasis

Gegužės - Spalio mėnesiais deda 40-80 sferiškų 2 mm. dydžio kiaušinių. Jaunikliai išsirita po 15-20 dienų, suauga per vienerius metus. Britanijoje kriauklės lūpa susiformuoja per 3 metus. Gyvena iki 7-8 metų.

Gyvenama aplinka

Biotopas labai įvairus. Randama krūmuose, retuose miškuose, soduose, ant akmenų, medžių.

Paplitimas

Lietuvoje dažna rūšis. Paplitusi Vidurio ir Rytų Europoje. Buvo užvežta į šiaurinę JAV dalį, tačiau įsitvirtino ne taip sėkmingai kaip miškinė juostasraigė. Kalnuose aptinkama iki 2000 m virš jūros lygio.
Trenčynas

Istorija

Gyvenvietėje pirmieji gyventojai pasirodė ant kalvos pastačius Trenčyno pilį. 1412 m. Zigmantas Liuksemburgietis miestui suteikė laisvojo imperijos miesto privilegijas. Gyvenvietė suklestėjo kai XIX a. pastatytas geležinkelis tarp Žilinos ir Bratislavos. Mieste pradėtos kurti naujos įmonės, ypač vystyta tekstilės, maisto ir mechanizmų pramonė. 1867 m. miesto statusas iš laisvojo imperijos miesto pakeistas į miesto su rajonine valdžia.

Sportas

Miestas turi I lygoje žaidžiančią FK AS Trenčín futbolo komandą ir ledo ritulio komandą Dukla Trenčín.
Šliužiai (Kėdainiai)

Istorija

Kaimas sudarytas iš LTSR laikais Kėdainių rajonui priskirtos rytinės Šliužių kaimo (Raseinių raj.) dalies.
Stanislav Gross

Biografija

Baigęs profesinę mokyklą dirbo mašinisto padėjėju. Aksominės revoliucijos metu pradėjo dalyvauti politiniame gyvenime, įstojo į ČSDP. 1992 m. išrinktas į Čekijos parlamentą. 1993–1999 m. studijavo Karolio universitete teisę. M.Zemano vyriausybėje 2000 m. paskirtas vidaus reikalų ministru, juo dirbo ir V.Špidlos vyriausybėje. Tuo metu S.Grosas buvo populiariausias politikas Čekijoje.
Po nesėkmingų rinkimų į Europarlamentą atsistatydinus V.Špidlai, 2004 m. rugpjūčio mėn., būdamas vos 34 m., tapo Čekijos ministru pirmininku, išrinktas Čekijos socialdemokratų partijos pirmininku.
Dėl kaltinimų korupcija jau 2005 m. balandžio mėn. turėjo atsistatydinti (S.Grosas Prahoje įsigijo butą, už pirkinį jis sumokėjo daugiau, negu kad yra uždirbęs per visą savo gyvenimą. Paaiškinti, iš kur gavo lėšų, nepavyko).
Iki 2006 m. buvo Čekijos parlamento narys. Šiuo metu užsiiminėja privačia teisininko praktika.
Lukas Kučinskas

Biografija

Lukas Kučinskas gimė Utenoje. Šiuo metu gyvena Utenoje. Mokėsi Utenos Saulės gimnazijoje, Utenos muzikos mokykloje.
2000 m. sportininkas pradėjo užsiimti motociklų krosu, tačiau, jo tėvai, 2001 m. jam pasiūlė lankyti užsiėmimus Utenos muzikos mokykloje. 2009 m. baigė muzikos mokyklą, tačiau muzika L. Kučinsko nesužavėjo ir jis vėl grįžo prie motociklų.
Karjerą pradėjo 2009 m. – Baltojoje Vokėje, Vilniaus rajone. Ten vyko pirmosios sportininko varžybos su motoroleriu, kuriose jam pavyko iškovoti pirmąją savo pergalę – pirmąją vietą. Tačiau nuo 2012 m. jis savo motorolerį iškeitė į galingesnę transporto priemonę – motociklą. Šiuo metu Lukas Kučinskas važinėja 2005 m. gamybos Kawasaki Ninja ZX-6R klasės motociklu. Šiam sportininkui taip pat yra tekę dalyvauti ir 2010–2011 m. vykusiame Lietuvos talentų antrajame sezone.
Kauno apskrities viešoji biblioteka

Istorija

Biblioteka įkurta 1950 m. spalio 1 d. buvusiuose Pramonės, prekybos ir amatų rūmuose (K. Donelaičio g. 8; pastatyti 1938 m., architektas Vytautas Landsbergis-Žemkalnis). Pradinį 23 125 egzempliorių fondą sudarė spaudiniai, gauti iš Lietuvos nacionalinės M. Mažvydo bibliotekos, bibliotekų kolektoriaus, teisininko Augustino Janulaičio (13 646 egz.) ir profesoriaus Petro Šalčiaus asmeninės bibliotekos. 
1962 m. bibliotekos fonduose saugota 577 tūkst. leidinių. 1964 m. įkurta Muzikos leidinių skaitykla. 1965 m. įkurtas Vaikų literatūros skyrius. 1966 m. spalio 1 d. atidarytas bibliotekos filialas rašytojo Balio Sruogos sodyboje (B. Sruogos g. 21). Čia veikia abonementas ir rašytojo memorialinė ekspozicija. 1970 m. biblioteka turėjo 2 mln. 44 tūkst. leidinių. 1980 m. bibliotekai suteiktas Justo Paleckio vardas. 1982 m. pradėta naujų bibliotekos rūmų statyba Ąžuolyne. Įkuriamas Meno leidinių skyrius. 1987 m. rugsėjo 3 d. atidaryti nauji rūmai Radastų g. 2.
Nuo 1992 m. biblioteka palaiko ryšius su Norvegijos Vestfoldo grafystės bibliotekomis. 1993 m. birželio 1 d. Maironio lietuvių literatūros muziejui perduota rašytojo B. Sruogos sodyba ir memorialinė ekspozicija. Lapkričio mėn. Senuosiuose rūmuose pradėjo veikti Senų ir retų knygų muziejinė ekspozicija.
1996 m. birželio mėn. pagal sutartį su Miuncheno J.V.Gėtės institutu įkurta vokiškų leidinių skaitykla, pavadinta Johaneso Bobrovskio vardu. 2000 m. gegužės mėn. Europos Komiteto prie LRV iniciatyva įkurtas Kauno apskrities Europos informacijos centras. Pradėjo veikti Šveicariškų leidinių skaitykla.
Šalia bibliotekos 2004 m. atidengtas armėnų architektūros religinis paminklas chačkaras.
KAVB steigėja iki 2006 m. pabaigos buvo LR Kultūros ministerija. Nuo 2007 m. steigėjo funkcijos perduotos Kauno apskrities viršininko administracijai.
Nuo 2010 m. liepos 1 d. steigėjo teisės vėl perduotos Kultūros ministerijai.
2012 m. bibliotekoje dirbo 214 darbuotojų.
Haris Liepinis

Biografija

1947–1998 m. Latvijos dailės teatro (1954–1990 m. Latvijos Janio Rainio dailės teatras) aktorius, 1949 m. baigė šio teatro studiją. Reikšmingų vaidmenų sukūrė spektakliuose pagal latvių ir užsienio rašytojų kūrinius. Nuo 1955 m. vaidino kino ir televizijos filmuose. Vaidyba temperamentinga, psichologiškai įtaigi.
Adomas Abramovičius

Biografija

Gimė 1881 m. vasario 2 d. Žasliuose Martyno ir Sesilijos Songinaitės-Abramovičių šeimoje. Baigė Vilniaus kunigų seminariją, 1905 m. įšventintas į kunigus. Paskirtas Derečino pastoriumi, kur inicijavo naujos bažnyčios statybas. Organizavo pamokas lenkų kalba, dėl ko buvo suimtas 1908 m. ir du mėnesius uždarytas į kalėjimą. Uždraudus kunigauti buvusioje vyskupijoje, išvyko į Romą, kur studijavo teologiją. 1914 m. grįžo į Vilnių, kur tapo Vilniaus Šv. arkangelo Rapolo parapijos vikaru, vėliau dirbo Suchovoloje, Uhove, Goniondze.
1925 m. vasario 9 d. Vilniaus vyskupas Jurgis Matulaitis paskyrė jį atsakingą už Balstogės Šv. Roko bažnyčios statybų vadovavimą. Per II pasaulinį karą buvo Armijos Krajovos kapelionu, gelbėjo žydus ir buvo kelis kartus vokiečių suimtas ir įkalintas. 1947 m. suteiktas prelato titulas.
Ežerų slėnis

Ežerų slėnis (mong. Нууруудын хөндий) – tarpukalnių dubuma pietvakarių Mongolijoje, besidriekianti tarp Gobio Altajaus ir Changajaus kalnų. Slėnis nusidriekęs iš šiaurės vakarų į pietryčius ~500 km, plotis – iki 100 km, būdingas aukštis – 1000–1400 m. Vyrauja akmeningos lygumos, smėlynų ruožai (barchanai), druskožemiai, takyrai. Slėnyje gausu uždarų duburių, kuriuose telkšo daugybė druskingų nenuotakių ežerų (Bon Caganas, Orognuras ir kt.). Ežerų slėnis – seismiškai itin aktyvi sritis.
Slėnį pirmasis ištyrinėjo rusų keliautojas Nikolajus Prževalskis.
Glenarifas

Glenarifas (angl. Glenariff, air. Gleann Airimh, t. y. ariamos žemės slėnis) yra slėnis Šiaurės Airijoje, Antrimo grafystėje. Kaip ir visi kiti slėniai šioje teritorijoje, jis buvo suformuotas milžiniškų ledynų per ledynmetį.
Slėnis kartais vadinamas "Slėnių karaliene" ir yra didžiausias ir populiariausias iš visų Antrimo slėnių. Slėnio apatinės dalies pakraštyje yra įsikūręs Waterfoot kaimas.

Lankytinos vietos

Glenarifo miškų parkas su savo takais tarp medžių ir šalia vaizdingų krioklių yra mėgiamas turistų maršrutas.
Masatlanas

Ekonomika

Mastlanas yra svarbiausias prekybinis Meksikos jūrų uostas. Iš jo taip pat vyksta keltų reisai į La Pasą Žemutinėje Pietų Kalifornijoje. Miestą aptarnauja General Rafael Buelna tarptautinis oro uostas, iš kurio vyksta reisai į Meksikos, JAV, Kanados, Jungtinės Karalystės miestus. Palei Masatlaną eina Panamerikos plentas. Drėkinamosios žemdirbystės regiono centras. Naftos perdirbimo, medvilnės, maisto pramonė. Svarbus turistinis centras. Veikia keleto universitetų filialai.

Istorija

Miesto pavadinimas kilo iš nahuatlių kalbos ir reiškia „elnio vieta“. Iki XIX a. Masatlanas buvo mažas indėnų žvejų kaimelis. 1829 m. įkurtas prekybinis uostas, sąlygojęs gyvenvietės augimą.
Paprastoji medūza

Paplitimas

Pagal Michael Dawson genetinius tyrimus paprastoji medūza sutinkama rytinėje Atlanto pakrantėje Europoje (įskaitant Baltijos jūrą) ir vakarinėje Atlanto pakrantėje Šiaurės Amerikoje (Naujoji Anglija ir rytinė Kanados dalis). Paprastai gyvena pakrantėse, estuarijose ir uostuose.

Išvaizda ir dauginimasis

Paprastoji medūza turi plokščią išgaubtą skėtį ir yra 20-30 cm dydžio. Išoriškai beveik nesiskiria nuo kitų genties rūšių. Kūnas pusiaupermatomas, turi rožinių-violetinių atspalvių. Turi keturis apskritimo formos lytinius organus, kurių spalva yra rusvai raudona, ir keturis čiuptuvus. Skėtis yra baltos arba gelsvos spalvos. Žiūrint į skėtį iš viršaus matosi skrandis, kuris susideda iš keturių kišenių.
Paprastosios medūzos yra skirtingalytės. Kiaušinėliai ir spermatozoidai subręsta lytinėse liaukose, kurios yra skrandžio kišenėse.

Elgesys

Vandenyje iriasi į kūno centrą įtraukdama ir išstumdama vandenį, o kadangi yra prasta plaukikė, dažnai išmetama į krantą. Maitinasi nuodingais čiuptuvais įtraukdama planktoną ir moliuskus.
Medūzos neturi smegenų. Jas atstoja išsišakojusi nervų receptorių sistema, kuri jautriai reaguoja į kvapus, šviesą, kitus signalus.
Tokoa

Istorija

Tokoą 1871 m. įkūrę keletas šeimų iš Olančo departamento. 1892 m. gavo savivaldą.
Banko kanalas

Geografija

Iškastas 1910 m. Valstiečių banko lėšomis, dėl to ir pavadintas Banko kanalu. Prasideda nuo Rėkyvos ežero šiaurės rytų dalyje esančios Margių aukštapelkės ir surinkęs kelių Lingailių miško melioracijos griovių bei pelkių vandenis, teka į pietryčius. Ties Liutkiškiais kerta geležinkelį Šiauliai – Tauragė, teka pietvakariniu Radviliškio miesto pakraščiu ir prie Ilguočių kaimo įteka į Beržę 26 km nuo jos žiočių.
Baseino plotas 54 km². Vagos plotis 7–15 m, didžiausias gylis 1,7 m. Srovės greitis 0,1 m/s. Vidutinis nuolydis 0,5 m/km. Vidutinis debitas 0,4 m³/s.
Jonas Vilkaitis

Biografija

Mokėsi privačiai, Marijampolės ir Petrapilio gimnazijose. 1911–1915 m. Petrapilio psichoneurologijos institute studijavo pedagogiką ir istoriją.
1910–1911 m. – vienas iš Giedros draugijos steigėjų Rygoje, dirbo jos pradžios mokykloje, dalyvavo LSDP veikloje, redagavo laikraščio „Brėkšta“ Nr. 2, atsišaukimus lietuvių ir rusų kalbomis, buvo suimtas ir ištremtas iš Rygos.
1912–1914 m. – Petrapilio lietuvių studentų draugijos pirmininkas. 1915–1918 m. tarnavo Žemietijų sąjungoje, 1918 m. redagavo „Darbininkų Balsą“. 1918 m. LSDP deleguotas į Vilniaus Darbininkų tarybą, joje išrinktas Vykdomojo komiteto nariu. 1919 m. – savivaldybių organizatorius Tauragės apskrityje, Tauragės savivaldybės tarybos narys, 1920–1924 m. Tauragės apskrities savivaldybės pirmininkas.
1928 m. lapkričio 5 d. išrinktas Kauno ligonių kasos direktoriumi. Jo iniciatyva buvo atidaryta tuberkuliozės sanatorija Varėnoje ir vaikų stovykla Gelgaudiškyje. 1929-1933 m. žurnalo „Darbo sveikata“ redaktorius.
1930 m. – „Socialdemokrato“ bendradarbis, redakcinės komisijos narys, 1938 m. – „Minties“ redaktorius. 1940 m. – „Raidės“ bendrovės valdybos pirmininkas, „Paramos“ kooperatyvo narys.
1944 m. pasitraukė į Vokietiją, vėliau į JAV. 1964 ir 1967 m. išrinktas LSDP Užsienio delegatūros valdybos nariu, 1964–1975 m. – Užsienio delegatūros pirmininkas.
Plinkšių pagrindinė mokykla

Istorija

Plinkšių aštuonmetės mokyklos pastatas duris mokiniams atvėrė 1980 m. spalio 17 d. Mokykloje mokėsi 150 mokinių. Dirbo 12 mokytojų. 1987 m. Plinkšių mokykla tapo devynmete, 1993 m. Plinkšių pagrindine mokykla. 1997-2003 m. mokykloje veikė priešmokyklinio ugdymo klasė, kuri sumažėjus vaikų skaičiui uždaryta. Nuo 2011 m. rugsėjo 1 d. mokykla uždaryta. Mokyklos pastatas perduotas senelių globos namams.
Kazys Puida

Biografija

Baigė Marijampolės gimnaziją, nuo 1902 m. studijavo Frydebergo politechnikos mokykloje, vėliau Berlyne, 1904 m. grįžo į Kauną ir K. Žegotos slapyvardžiu rašė Petrapilyje leidžiamam „Lietuvių laikraščiui“. 1905–1907 m. revoliucinių įvykių Panevėžio apskrityje dalyvis, įtrauktas į pavojingiausių carizmo priešų socialdemokratų sąrašus. 1905–1907 m. – laikraščio „Vilniaus žinios“ sekretorius, redaktorius, „Vilniaus kanklių“ draugijos sekretorius, vaidino draugijos spektakliuose. 1907 m. sausio 9 d. įvykusios Pirmosios lietuvių dailės parodos organizacinio komiteto narys.
Perėmęs mirusio brolio, 1904 m. baigusio Berlyno politechnikos institutą, inžinieriaus diplomą, 1907–1913 m. Šiaulių gimnazijoje dėstė lietuvių kalbą. 1910 m. dar redagavo laikraštį „Rygos naujienos“. Už anticarinę veiklą su šeima ištremtas į Čeliabinską, Pirmojo pasaulinio karo metais Čeliabinsko realinėje mokykloje dirbo vokiečių kalbos mokytoju. 1916 m. mobilizuotas Rusijos imperijos kariuomenėn, tarnavo inžinieriumi Kustanajuje, kur įkūrė elektrinę, Petrapilio fabrike. 1916-1917 m. Petrogrado lietuvių bendrojo lavinimo kursų matematikos mokytojas.
1920 m. rugsėjo 12 d. su žmona Ona Pleiryte-Puidiene grįžo į Lietuvą, gyveno Kaune, dirbo „Švyturio“ knygų leidimo bendrovėje, Spindulio spaustuvės direkcijoje. 1920 m. įkūrė „Vaivos“ leidyklą, kuri leido literatūros klasikų seriją, 1922 m. išleido 3 vienkarčius leidinius, skirtus parodai. 1921 m. dienraščio „Lietuva“ priedo „Sekmoji diena“ redaktorius. Nuo 1925 m. buvo Vilkolakio teatro vadovybėje.
1923–1926 m. leido ir redagavo žurnalą „Krivulė“, 1923–1924 m. – žurnalą „Gairės“, 1923 m. – metraštį „Kūrybos keliais“, 1928 m. – „Sąsieka“, 1930–1931 m. – „Gaisai“. 
Su pirmąja žmona – rašytoja Ona Pleiryte–Puidiene, pasirašinėjusia Vaidilutės slapyvardžiu, turėjo tris vaikus: Mimozą (mirė Izraelyje), Algirdą ir Sigurdą (abu vokiečių sušaudyti). Antroji žmona buvo advokatė Stefanija Girdvainytė, su kuria susilaukė sūnaus Gedimino.

Kūryba

Bendradarbiavo leidiniuose 1902–1914 m. – „Vienybė lietuvninkų“, 1904 m. – Varpas, „Lietuvių laikraštis“, „Draugija“, „Kova“, „Viltis“, „Lietuvos žinios“, „Lietuvos aidas“ ir kt. Pasirašydavo Aitvaro, Al., Alfa, J.D., T. Driskiaus, Kaukės, K. Zegotos, Kerų dėdės, K. Vargo ir kt. slapyvardžiais.
Parašė eilėraščių, apysakų, apsakymų, dramų, istorinių romanų, išvertė lenkų, anglų, amerikiečių rašytojų kūrinių. Išleido 61 užsienio rašytojų knygą, tuo praturtindamas lietuvių bibliotekas.
Sanvi

Raida

Anji gentys migravo iš rytų dėl Ašančio imperijos agresijos, ir jų migraciją sustabdė Komoės upė. Čia jie įkūrė Sanvi karalystę su sostine Krindžabo, kuri buvo viena iš trijų svarbiausių anji karalysčių.
Sanvi karalystė 1843 m. tapo pirmuoju prancūzų protektoratu regione, įgalinusi tolimesnę Prancūzijos kolonizaciją Dramblio Kaulo Kranto teritorijoje. Tačiau tradicinės valdymo struktūros ir karalystės vadai, tituluojami ohene išlaikė savo dinastinę liniją ir valdžią.
XX a. viduryje Sanvi diduomenė sukūrė atskirą politinę partiją, siekdama karalystės autonomijos Dramblio Kaulo Krante. Nepasisekus, 1959 m. Sanvi karalystė buvo oficialiai panaikinta, kas paskatino ją paskelbti nepriklausomybę. Tuometinis ohene Amon N'Douffou III buvo priverstas migruoti iš šalies į gretimą Ganą, kur susilaukė palaikymo iš tuometinio prezidento Kvamės Nkrumo. Kitas ohene, Kaku Andoh, sugrįžo į tėvynę 1981 m., ir išlaikė tik simbolinę valdžią.
Kvetkų Šv. Jono Krikštytojo bažnyčia

Istorija

Kvetkų filija minima 1744 m. Dvarininkai Kamarauskai Kvetkuose 1770 m. įkūrė reguliariųjų atgailos kanauninkų vienuolyną. 1769 m. įsteigta parapija. Pranciškus Kamarauskas 1772 m. pastatė bažnyčią. Ją 1777 m. konsekravo vyskupas Feliksas Jonas Tovianskis. 1848 m. pastatyta klebonija, 1884 m. – kitas parapijos gyvenamasis namas.
1875 m. bažnyčia padidinta. 1880 m. pastatyta nauja mūrinė varpinė. Per Pirmąjį pasaulinį karą trys varpai išvežti į Vokietiją. 1919 m. įsteigta pavasarininkų kuopa. Klebono Povilo Šalučkos rūpesčiu 1932 m. įsigyti du nauji varpai.

Architektūra

Bažnyčia liaudies architektūros formų, turi ir baroko bruožų, lotyniško kryžiaus plano, neobazilikinė, su trisiene apside, 2 zakristijomis, dvibokštė. Vidus 3 navų. Centrinę navą dengia cilindrinis skliautas. Yra 6 altoriai. Šventoriaus tvora akmenų mūro. Jame stovi neorenesansinė triaukštė mūrinė varpinė su rūsiu (pastatyta 1880 m.).
Venetas

Ekonomika

Veneto BVP sudaro 9,4 % Italijos BVP, t. y. 138 993,5 mln. eurų. Vienam gyventojui tenka 29 225,5 eurų BVP. Svarbiausios ūkio šakos yra žemės ūkis (daržovės, obuoliai, vyšnios, cukriniai runkeliai, pašarai, tabakas, kukurūzai, žirneliai), žvejyba, maisto, tekstilės, metalo apdirbimo pramonė, turizmas, prekyba.
Alfonsas Kupšys

Biografija

1994 metais baigė Lietuvos žemės ūkio akademiją, inžinierius-hidrotechnikas.  UAB "Vilniaus hidroprojektas" inžinierius. 1986 vasario 15 dieną debiutavo Baltijos jūros turnyre (4 lentoje su Team 6 komanda, 11 vieta).  Nuo 1996 metų Lietuvos korespondencinių šachmatų federacijos prezidentas.
Vedęs, turi 3 vaikus.
Terpai

Terpai – dirbtinės kalvos supiltos apsisaugoti nuo jūros potvynių. Terminas naudojamas apibūdinti prie Šiaurės jūros esančioms dirbtinėms kalvoms. Pavadinimas kilęs iš fryzų kalbos. Siekia iki 15 metrų aukščio. Terpai pradėti pilti prieš 500 m. pr. m. e.
Juodšilių Palaimintojo Mykolo Sopočkos bažnyčia

Istorija

Juodšilių bažnyčios konsekracijai pasirinktą dieną prieš 41 metus mirė Dievo gailestingumo apaštalas palaimintasis kunigas M. Sopočka. Jis buvo Vilniaus arkivyskupijos kunigas, tuometinio Stepono Batoro universiteto profesorius, kariuomenės kapelionas, šventosios Marijos Faustinos Kovalskos nuodėmklausys. Kunigas, prisidengęs staliaus Vaclovo vardu, slapstėsi nuo vokiečių okupacinės valdžios Juodšilių miestelyje 1942–1944 m.
Juodšilių bažnyčia pradėta statyti 1936 m. seserų uršuliečių rūpesčiu, tačiau dėl karo ir okupacijų nebuvo užbaigta ir virto vaikų namais, vėliau ligonine ir poliklinika. Po 1991 m. kilusio gaisro pastatas buvo smarkiai apgadintas. Juodšilių ir aplinkinių gyvenviečių tikintieji nusprendė grąžinti pastatui pirmykštę paskirtį, surinko lėšų ir 2003 m. pradėjo statybos darbus.
Britney & Kevin: Chaotic

Seirjos

Antraštė: Can you handle our truth? („Gali pakelti mūsų tiesą?“)
Serialą sudarė penkios serijos, kurios buvo rodomos kiekvieną savaitę antradieniais 21:00 val. per UPN televiziją nuo 2005 m. gegužės 17 d. iki birželio 14 d., vėliau epizodus kartojo per MTV ir VH1 kanalus. Abu – Kevin Federline ir Britney Spears – yra skelbiami prodiuseriais.
Šou pagrindinės dainos kompozitorius yra Nick Thayer. Į šou daugiausiai įėjo namų vaizdai, filmuoti pačių Spears ir Federline, įskaitant aplinkinių komentarus, pradedant Spears turo „The Onyx Hotel Tour“, vykusio 2004 m., metu ir baigiant jų vedybomis tų pačių metų rugsėjį.
Šis realybės šou buvo išleistas DVD formatu 2005 m. rugsėjo 27 d.

Bonusinis EP

„Chaotic“ yra pirmasis oficialus JAV dainininkės Britney Spears EP'as, išleistas kartu su DVD albumu „Britney & Kevin: Chaotic“.
Trinties jėga

Trinties jėga – jėga, veikianti dviejų paviršių susilietimo regione, besipriešinanti jų judėjimui ar polinkiui judėti. Tai nėra pagrindinė jėga, nes ji susidaro iš atomų sąveikos elektromagnetinių jėgų. Kai kontaktuojantys paviršiai juda vienas kito atžvilgiu, trinties jėga jų kinetinę energiją verčia šilumine energija.
Kokosų (Kilingo) Salos

Istorija

Salas 1609 m. atrado anglų jūrininkas Viljamas Kilingas (William Keeling), kurias nuo 1857 m. valdė Jungtinė Karalystė. 1878 m. valdymas perduotas tuometinio Ceilono gubernatoriui. 1903 m. Teritorija prijungiama prie Singapūro kolonijos. Nuo 1955 m. valdymas perduotas Australijai.
Jungo modulis

Jungo modulis – fizikinis dydis, nusakantis medžiagos atsparumą gniuždymui ar tempimui. Jis apibrėžiamas kaip įtempio ir santykinio pailgėjimo (deformacijos) santykis. Jungo modulis pavadintas britų fiziko Tomo Jungo garbei. Tačiau pati koncepcija buvo suformuluota 1727 m. Leonardo Oilerio, o pirmasis ja besiremiantis eksperimentas buvo atliktas 1782 m. Džiordano Rikačio.
Jungo modulis savo skaitine reikšme yra lygus įtempiui, kuriam esant kūnas pailgėja dvigubai (santykinė deformacija yra lygi vienetui).
Bimbos

Žymūs žmonės

1893 m. sausio 25 d. kaime gimė Stanislovas Mačiulis – gydytojas chirurgas, spaudos bendradarbis.
Vau

Istorija

Vau įkurtas XIX a. kaip vergų prekeivių fortas. Anglų-Egipto kondominiumo laikais tapo administraciniu centru.
Gimdymas

Gimdymas – placentinių žinduolių fiziologinis procesas, kurio metu vaisius iš gimdos yra išstumiamas į išorę. Taip pat išstumiami vaisiaus dangalai ir placenta.
Šalčininkai (kaimas)

Aplinkinės gyvenvietės

DIEVENIŠKĖS – 25 kmŠALČININKAI – 2 km